Podaleirios

Podaleirios () je v gréckej mytológii syn slávneho lekára Asklépia a jeho manželky Épiony.

Podaleirios pochádzal z Tesálie. So svojim bratom Machaónom boli rovnako ako ich otec znamenitými lekármi. Ako aj mnohí iní mladíci aj on bol nápadníkom krásnej Heleny,Apollodoros, Bibliotheca, 3,10,8.Hyginus, Fabulae 81. ktorá si nakoniec za manžela vybrala spartského kráľa Menelaa. Keď po únose Heleny vypukla Trójska vojna, Podaleirios a Machaón po boku stotisícového achájskeho vojska, priviedli k brehom Tróje, z tesálskych miest, Trikké, Ithómé a Oichalie, bojovníkov na tridsiatich lodiach.Homér, Iliada, 2,729-733. Na bojisku potom Podaleirios pôsobil vo funkcii lekára,  kde medzi inými vyliečil aj zraneného Filoktéta, o ktorom sa vo veštbe hovorilo, že bez jeho luku a šípov, ktoré zdedil po hrdinovi Heraklovi, nie je možné vyhrať vojnu.Apollodoros, Bibliotheca, Epitome, E,5,8. Bol jedným z tých, ktorí sa v závere vojny dostali v trójskom koni za hradby Tróje a dobyli hrad kráľa Priama.Quintus, Posthomerica 12,344. 

Na rozdiel od svojho brata, Podaleirios vojnu prežil a usadil sa v kárskom meste Cherronésos obklopenom vysokými horami.Apollodoros, Bibliotheca, Epitome, E,6,18. 

 Referencie a bibliografia 

Kategória:Postavy gréckej mytológie
Kategória:Trójska vojna